
Господин Валери Симеонов

Заместник министър председател

Министерски съвет на Р България
11 декември 2017

СТАНОВИЩЕ

Относно: Проект на Решение на МС за даване на съгласие за сключване на допълнително споразумение за изменение на договор за предоставяне на концесия върху защитена територия, изключителна държавна собственост, представляваща част от НП "Пирин"
Уважаеми господин Симеонов,
Обръщаме се към Вас от името на неправителствените природозащитни организации и граждански групи, членуващи в Коалиция „За да остане природа в България“ във връзка с гореспоменатия проект. Разгледахме предложението за проект на решение, което предизвиква редица въпроси:
1. Защо предложената сума на кв. метър от концесионното плащане към държавата е толкова драстично по-ниска спрямо сумата, която община Банско събира от наем. Какво имаме предвид: очакваната сума на концесионното плащане е 350 000 лв годишно. Разделено на новата концесионна площ  излиза 3,5 ст на кв.м. за година. За сравнение сумата която община Банско събира от наем на тротоари, площади, улични платна и други терени за търговска дейност на открито е 0,70 лв. кв.м на ден
.
2. Защо се бърза с промяната в КД сега, след като след 5 януари 2018 влиза в сила новия закон за концесиите и ще трябва да се прави ново изменение заради новия закон? Съгласно директивата за концесиите и новия закон за концесиите когато сумата  на концесията надхвърля сумата от 5 млн. евро оборот за срока на концесията, трябва да се уведомява ЕК като трябва да се докаже, че в изменението на концесионния договор за строителство с увеличаване на площта новото строителство не може да бъде стопанисвано от никой друг извън настоящия концесионер.  
3. Защо промененият Концесионен договор (КД) включва обекти и площи, които не са собственост на държавата. Такива са общинския път от Банско до хижа Вихрен, базата на ВМРО и други почивни бази, които бяха изключени по сега действащия КД.
4. Защо промененият Концесионен договор (КД) включва санитарно охранителната зона и кладенци захранващи Банско с питейна вода, които бяха изключени по сега действащия КД?
5. Защо се предлага да се включат части от зоната за ограничаване на човешкото въздействие. Това показа ГИС анализа на база на предоставения координатен регистър.
6. Защо се предлага в новия КД да се включат части от обекта на световното природно наследство в нарушение на решенията на Комитета на световно наследство. Това показа ГИС анализа на база на предоставения координатен регистър от Приложение 1 и 2.
7. Защо новият КД узаконява обекти от незаконно строителство?

Копие на част от Резолюция на Окръжна прокуратура Благоевград от 19.07.2017 г. ( номер 5638/2016) 

8.  Защо новият КД узаконява обекти, изградени без съответните разрешителни по закона за водите?

Постановление на Окръжна прокуратура Благоевград от 4.02.2105 г. ( номер 25/2012)

9. Защо новият КД узаконява обекти изградени и ползвани в нарушение на ЗУТ?

Постановление на Окръжна прокуратура Благоевград от 4.02.2105 г. ( номер 25/2012)

10. Защо новият КД узаконява  обект Резервоар с обем 15 000 куб. м. изграден без да е предвиден в ПУ, ТУП, КД и без проведени процедури по ЗООС, ЗБР и ЗТ?

Постановление на Окръжна прокуратура Благоевград от 4.02.2105 г. ( номер 25/2012)

B MOCB nsMa Hanu4Hu J0KyMEHTH 38 CBIJIACYBaHE 10 OKOJIHATA Cpefia.





11. Защо новият КД узаконява обект Чайна м. Платото изграден без да е предвиден в ПУ, ТУП, КД и без проведени процедури по ЗООС, ЗБР и ЗТ?
Постановление на Окръжна прокуратура Благоевград от 4.02.2105 г. ( номер 25/2012)

11.
Защо новият КД узаконява обект Лифт Железен мост - Платото изграден без да е предвиден в ПУ, ТУП, КД и без проведени процедури по ЗООС, ЗБР, ЗУТ и ЗТ?

Постановление на Окръжна прокуратура Благоевград от 4.02.2105 г. ( номер 25/2012)

12. Кой получава приходите от изградените в НП Пирин съоръжения на телекомуникационните оператори и дали това не е нарушение на КД?

13. Защо новият КД узаконява обект лифт Шилигарника - Тодорка изграден без да е предвиден в ПУ, ТУП, КД?
Решение на МОСВ 12-П/2011

14. Защо новият КД узаконява досегашните нарушения на концесионни договор?
	Номер от картата
	Съоръжение
	Наличие на решение на МОСВ по ЗООС/ЗЗТ
	Наличие на концесионно или друго вещно право
	Площ по ТУП от 2001 г. 
	Площ съгласно геодезично замерване на МОСВ от 2011г. 
	Превишение на концесионната площ

	1.
	Лифт "Железен мост-Платото"
	НЕ
	НЕ Е ПРЕДВИДЕН ПО КД 

(излиза извън границите на концесията!!!)
	НЕ Е ПРЕДВИДЕН (съгл. ТУП 2004 -

 1,6 ха)
	2,3 ха + 0,2 ха (шкарпи)
	2,5 ха

(0,9 ха)

	2.
	Ски писта 
Шилигарника 2
	НЕ
	НЕ Е ПРЕДВИДЕНА ПО КД

(излиза извън границите на концесията!!!)
	НЕ Е ПРЕДВИДЕНА (съгл. ТУП 2004 - 10,4 ха)
	11,9 ха + 0,3 ха (шкарпи)
	12,1 ха

 (1,8 ха)

	3.
	Ски писта Стражите
	НЕ
	НЕ Е ПРЕДВИДЕНА ПО КД

(излиза извън границите на концесията!!!)
	НЕ Е ПРЕДВИДЕНА (съгл. ТУП 2004 - 

3,7 ха)
	4,3 ха + 0,5 ха (шкарпи)
	4,8ха

 (1,1 ха)

	4.
	Ски писта Плато 1
	НЕ
	НЕ Е ПРЕДВИДЕНА ПО КД
	НЕ Е ПРЕДВИДЕНА
	7,4 ха
	7,4 ха

	5.
	Ски лифт Плато
	№31-ПР/2010 г. на МОСВ
	НЕ Е ПРЕДВИДЕН ПО КД

 (излиза извън границите на концесията) (лифтът е продаден на Маренго трейдинг ЕООД в нарушение на ЗК!!!)
	НЕ Е ПРЕДВИДЕН (съгл. проект - 5,64 ха)
	Построен в края на 2011 г. на мястото на два влека с площ 3,76 ха
	1,9 ха

	6.
	Лифт "Бъндеришка поляна - Тодорка"
	№20-7/2002 на МОСВ
	 Предвиден по КД
	1,5 ха
	2,8 ха
	1,3 ха

	7.
	Ски-писта Бъндерица (вкл. Томба)
	№20-7/2002 на МОСВ
	Предвиден по КД
	12,7 ха
	7,2 + 22,5 ха
	17 ха

	8.
	Шест-седалков лифт "Бъндеришка поляна - Коларски път"
	№33-ПР/2010 на МОСВ
	НЕ Е ПРЕДВИДЕН ПО КД

 (изграден е на мястото на четири-седалков лифт)
	0,7 ха 

съгл. ТУП 2004 за трасе на 4-седалков лифт
	1,5 ха
	0,8 ха

	9.
	Водоем от 15000 м3 в м. Бъндеришка поляна
	НЕ
	НЕ Е ПРЕДВИДЕН ПО КД
	ТУП не предвижда инсталация за изк. сняг, а единствено резервоари за питейна вода с площ <0,005 ха при  обем от 104 м3
	0,6 ха
	0,6 ха

	10.
	Ски път Банско
	НЕ
	Предвиден по КД
	4,4 ха
	8,4 ха +1,5 ха (шкарпи)
	5,5 ха

	11.
	Ски лифт Чалин валог
	№22-ПР/2007 г. на МОСВ
	Предвиден по КД

(лифтът е продаден на Маренго трейдинг ЕООД в нарушение на ЗК!!!)
	1 ха
	1.1 ха
	0.1 ха

	12.
	Ски-писта Чалин валог-запад № 1
	Предвидена да отпадне съгл. решение №57-13/2000 на МОСВ
	НЕ Е ПРЕДВИДЕНА ПО КД
	Да отпадне в горната част - 3 ха
	7,5 ха
	3 ха

	13.
	Ски влек Чалин валог
	НЕ
	НЕ Е ПРЕДВИДЕН ПО КД

(влекът е продаден на Маренго трейдинг ЕООД в нарушение на ЗК!!!)
	НЕ Е ПРЕДВИДЕН
	0,4 ха 

(в обхвата на ски писта Чалин валог 1)
	-

	14.
	Ски лифт Икрища - Тодорка
	съществуващ към 2001 г.
	Лифтът е продаден на Маренго трейдинг ЕООД в нарушение на ЗК, ползва се без вещни права от Юлен АД и е предвиден да бъде заменен с нов шест-седалков лифт с писмо №ОВОС-24/04.08.2014 на МОСВ (М-р Станислав Анастасов от ДПС) в нарушение на ЗООС и ЗК
	1,9 ха
	1,0 ха 
	-

	
	
	
	
	
	Общо
	57 ха

(41.6 ха)

15. Защо новия КД предвижда да узакони нарушенията на Плана за управление на НП Пирин?

16. Защо има разминаване между двата координатни регистъра от Приложение 1 и 2, по общите им граници до долината на Бъндеришка река и вр. Тодорка.

17. Защо новият КД се опитва да узакони незаконно изградените обекти от концесионера, като се приемат като подобрения?

18. Защо държавата предприема стъпки, които ще доведат до загуба на собственост. В момента лифт „Чалин Валог“, лифт „Академика“ (Тодорка), лифт „Платото“ и влек „Старата котва“ са собственост на юридически лица, които не бяха страна по действащия договор. Самите обекти обаче досега бяха част от концесионния договор. С промяната на договора държавата ще загуби тези обекти завинаги.
19. Защо до момента няма издаден нито един акт за държавна собственост за новоизградените спортни съоръжения и обекти по концесията - ски писти, ски съоръжения, ПСОВ, заведения за хранене и т.н., както изисква Закона за държавната собственост?

20. Защо до момента всички лифтове, влекове, сгради на станции, ресторанти и т.н. се водят в капитала на дружеството на концесионера?

21. Защо концесионерът се разпорежда с част от тези съоръжения, като в нарушение на т. 11.3 (вкл. т. 11.20) от КД, забраняващ прехвърлянето на права и задълженията по договор на трети лица, концесионерът е продал на трети лица лифта в м. Чалин валог, лифта Шилигарника - Тодорка?

22. По какъв начин в рамките на концесионната площ от 99,55 ха на ски-зоната функционира ски-влек Старата писта без вещни права, който е частна собственост на изпълнителния директор на „Юлен“ АД - Мая Христоскова?

23. Защо вододайната зона на Банско попада в обхвата на КД?
24. Включването на водоснабдителните системи на Банско в КД означава ли, че концесионера ще продава вода на града?

25. Включването на 1077 ха в КД означава ли, че след 2025 година, когато трябва да се въведат плащанията за екосистемни услуги, концесионера ще получава плащанията от другите търговци за тази площ?

26. Защо липсват гаранции за това, че всички приходи от ски –зоната минават през концесионера и се водят на отчет.
27. Съществува ли възможност концесионерът да не получава по сметката си всичките заплатени от туристите услуги в ски-зоната, а част от тях чрез посредници да се изнасят в сметки извън държавата?

28. Услугите за ползване на ски съоръженията продават ли се от трети лица, кои са те какъв размер от приходите на концесионера идват от тях?

29. Защо липсват каквито и да било гаранции за опазване на защитените територии въпреки изявленията на министъра по темата.
30. Защо липсват описания на съществуващите обекти с техните площи независимо, че законът за концесиите го изисква и независимо от това, че МОСВ разполага с тези площи от геодезическото заснемане от 2010 г.
31. Защо финансовата обосновка не беше публично достъпна към документите качени на страницата на МОСВ.
32. Защо не всички съоръжения са отразени в кадастралната карта на землището на гр. Банско?

33. Наистина ли концесионното възнаграждение по тази концесия се определя само на основата на декларация от концесионера Юлен АД?

34. Как концедентът в лицето на МОСВ проверява декларираните данни?

35. Защо има разминаване между декларираните приходи и разходи от дейността на Юлен АД за 2014 г пред МОСВ и декларирането в Търговския регистър?

36. По какъв начин се контролира от МОСВ броят на продадените карти и билети за ски-съоръженията, който брой участва при определянето на концесионното възнаграждение?

37. Как се обяснява увеличението в броя на карти и билети между 2015 г. и 2016 г. с една трета – 281 348 карти и билети за 2014 г. и 363 676 за 2016 г.?

38. Как МОСВ е проверил декларираните данни от концесионера Юлен АД за 2015 и 2016 г. след като фирмата не е депозирала в Търговския регистър годишен финансов отчет?

39. Как се обяснява постоянното намаляване на средно претеглената продажна цена на ски карти за 2014 г., 2015 г. и 2016 г. от 58,48 лв през 55,46 лв до 49,31 лв при едновременно увеличаване цената на картите в този период?

40. На какво се дължи разминаването между проиграното концесионно възнаграждение по новите условия на концесията в размер на 488 962 лв. и записаното във финансовите прогнози от 350 000 лв към проекто-решението на Министерски съвет?

41. Как се обясняват опашките пред кабинковата линия като за 2014 г. се отчита средно дневно 2579 карти и билети, за 2015 – 2813 карти и билети, а за 2016 - 3626 карти и билети? Обръщаме Вашето внимание, че кабинката има часови капацитет от 2000 души.

42. Защо концесионерът е включвал в дейността си приходи от обекти извън концесионната територия при задължение по Концесионния договор да води самостоятелна счетоводна отчетност при осчетоводяване на концесията?

43. Защо концесионерът не е запазил съществуващите преференции за преподавателите при ползването на ски-пистите и трасетата и обслужващите съоръжения? Как е реагирало министерството на това нарушение на концесионера?

44. Защо концесионерът е позволил в концесионната територия да се появят ски-съоръжения, собственост на трети лица в нарушение на задължението му да организира и изгради съгласувано с концедента техническата и спортна инфраструктура, обществено обслужващите и технологични сгради по одобрения ТУП от 2001 г.?

45. Защо концесионерът не е осигурил за своя сметка съответните разрешения за проектиране, строителство и ползване на строежите съгласно Концесионния договор, като е позволил на трети лица да извършват дейности по ползване на концесионната територия?

46. Защо концедентът не е проверил и оказал контрол по отношение задължението на концесионера съгласно Концесионния договор да осъществи изцяло мерките, предвидени в доклада за ОВОС към ТУП на ски-зоната?
47. Има ли извършен последващ контрол от страна на органите на МОСВ върху решението по ОВОС на ТУП, и другите решения по ЗООС и ЗБР, касаещи дейността на концесионера, колко пъти и какви са техните заключения? Моля да представите протоколите от последващия контрол?
48. Защо ако е имал реален обществено контрол върху решението по ОВОС на ски зона с център град Банско, броят на леглата в град Банско се е увеличил трикратно над капацитета на ски-зоната?

49. По какъв начин МОСВ контролира РИОСВ по отношение на последващия контрол който трябва да се оказва и защо до момента няма наказан нито един директор на РИОСВ Благоевград или Директор на ДНП Пирин, за неоказан последващ контрол?

50. Защо проекторешението на МС е основано за текст от закона заличен през 2012г?
51. Като отчитаме разпоредбите на Директива 2014/23/ЕС  за възлагане на договори за концесия, че  договорите за концесия могат да бъдат изменяни без нова процедура за възлагане на концесия в съответствие с настоящата директива в ограничен кръг от случаи, а именно „когато измененията, независимо от паричната им равностойност, са предвидени в първоначалната документация за концесията чрез ясни, точни и недвусмислени клаузи за преразглеждане, които могат да включват клаузи за изменение на цената или опции. В тези клаузи се посочват обхватът и естеството на възможните изменения или опции, както и условията, при които те може да се използват. Те не предвиждат изменения или опции, които биха променили цялостния характер на концесията“, моля да разберем кои са ясните, точните и недвусмислени клаузи в КД, които включват и  са посочени обхватът и естеството на възможните изменения или опции на КД, както и условията, при които те може да се използват?
52. Като отчитаме разпоредбите на Директива 2014/23/ЕС  за възлагане на договори за концесия, че  договорите за концесия могат да бъдат изменяни без нова процедура за възлагане на концесия в съответствие с настоящата директива в ограничен кръг от случаи, а именно „когато смяната на концесионера не може да се извърши поради икономически или технически причини, като изисквания за взаимозаменяемост или оперативна съвместимост със съществуващото оборудване, услуги или инсталации, възложени с първоначалната концесия и би предизвикала значително неудобство или съществено дублиране на разходите на възлагащия орган или възложителя.“, моля да посочите след като увеличавате концесията с лифта и пистата на Църна могила, кои условия може да се отчитат като икономически или технически причини, които не биха позволили тези нови обекти да не се обслужват от нов концесионер?

53. Като отчитаме разпоредбите на Директива 2014/23/ЕС на за възлагане на договори за концесия, че  договорите за концесия могат да бъдат изменяни без нова процедура за възлагане на концесия при спазване на условието „необходимостта от изменение е предизвикана от обстоятелства, които добросъвестен възлагащ орган или възложител не би могъл да предвиди“, кои са обстоятелствата които не са могли да бъдат предвидени през 2001 година и сега налагат промяна на концесионния договор?

54. Като отчитаме разпоредбите на Директива 2014/23/ЕС  за възлагане на договори за концесия, че  договорите за концесия могат да бъдат изменяни без нова процедура за възлагане на концесия при спазване на условието „изменението не променя цялостния характер на концесията“ , очакваме да разберем дали според Вас промяната на вида на концесията от „особено право на ползване на територия“  на „за строителство“ не променя цялостния характер на концесията?

55. Като отчитаме разпоредбите на Директива 2014/23/ЕС  за възлагане на договори за концесия, моля да посочите каква е стойността на концесията и на нейното изменение и дали изменението е под прага на чл.8 на Директива 2014/23/ЕС?
56. Като отчитаме разпоредбите на Директива 2014/23/ЕС  за възлагане на договори за концесия, моля да посочите дали стойността на изменението е под прага на чл.8 на Директива 2014/23/ЕС или под прага на 10 % от стойността на първоначалната концесия, за да може КД да се актуализира, и да не се налага обявяване на нова концесионна процедура?

57. Като отчитаме разпоредбите на Директива 2014/23/ЕС  за възлагане на договори за концесия, че  договорите за концесия могат да бъдат изменяни без нова процедура за възлагане на концесия само когато изменението не е съществено, моля да отговорите  на въпроса дали промяната на площта на предоставената територия от 99,55 ха на 1077 ха или над 10 пъти може да бъда отчетено като несъществено?
58. Като отчитаме разпоредбите на Директива 2014/23/ЕС  за възлагане на договори за концесия, че  договорите за концесия могат да бъдат изменяни без нова процедура за възлагане на концесия само когато изменението не въвежда условия, които, ако бяха част от първоначалната процедура за възлагане на концесия, биха позволили допускането на кандидати, различни от първоначално избраните, или приемането на оферта, различна от първоначално приетата, или биха привлекли към участие в процедурата за възлагане на концесията допълнителни кандидати, как България ще докаже, че ако през 2000 година не бяха обявени като обект на концесията 99,5 ха, а 1077 ха не биха привлекли към участие в процедурата допълнителни кандидати?

59. Дали използваният термин в проекта за постановление на МС „изграждане, управление и поддържане на обекта на концесията“ може да се тълкува като концесия за строителство съгласно чл. 2 ал.3 т.1 на Закона за концесиите и защо ако това е така, не е посочено в проекта за решение на МС?

60. Ако промяната на вида на концесията от „особено право на ползване на защитена територия, изключителна държавна собственост, представляваща част от Национален парк „Пирин“ с площ на предоставената територия от 99,55 ха“ се променя на „изграждане, управление и поддържане на обекта на концесията“ не се счита за концесия за строителство, то каква е тя съгласно действащия Закон за концесиите? 

61. Защо в проекта за решение на МС, след като е концесия за строителство като обект на концесия са включени „съществуващите към датата на сключване на концесионния договор ски писти и ски трасета, разположени върху концесионната площ“?

62. Каква е общата площ на „съществуващите към датата на сключване на концесионния договор ски писти и ски трасета, разположени върху концесионната площ“ и защо не е посочена в проекта на решение на МС?
63. Кои са „съществуващите към датата на сключване на концесионния договор ски писти и ски трасета, разположени върху концесионната площ“ и защо не са посочени в приложение на КД?

64. Каква е общата площ на „изградените в концесионната площ след сключването на концесионния договор и в съответствие с устройствените планове на извънселищна територия "Ски зона с център гр. Банско" ски писти и ски трасета и обслужващите ги лифтове, влекове и другите съоръжения и обекти на туристическата, спортната и техническата инфраструктура, включително обществено обслужващи и технологични сгради.“ Посочена част от обекта на концесия и защо не е посочена в проекта на решение на МС?

65. Кои обекти са включени в „изградените в концесионната площ след сключването на концесионния договор и в съответствие с устройствените планове на извънселищна територия "Ски зона с център гр. Банско" ски писти и ски трасета и обслужващите ги лифтове, влекове и другите съоръжения и обекти на туристическата, спортната и техническата инфраструктура, включително обществено обслужващи и технологични сгради. „ каква е тяхната индивидуална застроена площ и защо списъка с тях не е включен в приложение на КД?

66. Защо в обекта на концесия за строителство се включват писти и трасета, след като ДНСК твърди че те не са строежи и за тях няма издадени нито едно строително разрешение до момента?

67. Какъв е баланса между строежите и незастроените площи в обекта на концесия, според данните на ДНСК и община Банско, и защо КД се променя от „за право на ползване“ към „за строителство“, след като основната част от новия обхват от 1077 декара не са строежи?

68. Каква е площта на посочените като обект на концесията „преместваемите обекти, разположени върху концесионната площ, свързани с информационната обезпеченост, охраната,  обезопасяването и обслужването на ски пистите, ски трасетата, съпътстващите ги лифтове, влекове и други съоръжения, както и атракциони, трибуни, сцени,  коментаторски кабини, поставяеми съоръжения, свързани с транспортното обслужване на скиорите, заведения за хранене и обекти за обслужване на посетителите“ и защо не е посочена в проекта на Решение на МС?

69. Каква е концесионната площ и защо не е посочена в проекта на решение на МС?

70. След като КД се променя на концесия за строителство, кои са новите „ски писти и ски трасета и обслужващите ги лифтове, влекове и другите съоръжения и обекти на туристическата, спортната и техническата инфраструктура“, които МС разрешава да се строят в концесионната площ и защо не са посочени в приложение на договора?
71. Защо ако КД се променя като концесия за строителство в проекта за нов концесионен договор в новата концесионна площ се включват територии, върху които не може да се строи съгласно т. 2.1.4  и т.2.2.1 на проекто решението?
72. След като в проекта на решение на МС в 2.3.2. се посочва, че  „концесионното плащане е възнаграждението, което концесионерът дължи за предоставеното право на експлоатация на обекта на концесията“, а обектът на концесия е 1077 ха, означава ли че концесионерът има право да получава всички приходи от експлоатацията на тези 1077 ха, включително ползването на питейни води, дървесина, билки, гъби, рекреация на гражданите и т.н.?
73. Каква гаранция дава проекта на КД, че концесионерът получавайки пътя в концесионната площ пътя Банско – х. Вихрен няма да въведе платеното му ползване?
74. Къде в КД е посочена гаранцията, че концесионерът няма да въведе такси или плащания за експлоатацията или ползването на 1077 ха концесионна площ от граждани и фирми? 

Обръщаме Вниманието Ви на твърденията на Юлен АД в писмо до Вас: 

75. Защо проектът на КД и на решението на МС не гарантират съществуващите права на физически и юридически лица в концесионната площ?

76. Защо проектът на МС не определя „основният метод за изчисляване на концесионното плащане и показателите, които го формират“ и  прехвърля неговото определяне на МОСВ?

77. Защо в т.2.3.3 общите приходи за дейността на концесионера включват само ред 15000 от Отчета за приходите и разходите, а не ред 18000 – Общи приходи?
78. Какъв е „техническия капацитет на съоръженията (души/час, с продължителност не по-малко от 2 часа на ден, приет като дневен технически капацитет)“ към момента и защо не е посочен в проекта за решение на МС след като от него зависи размера на концесионното плащане, поне като минимален технически капацитет?

79. Защо се променя КД, след като от т.2.5.1. на проекта на решение на КД е посочено, че тепърва ще се възлага на концесионера да изработи специализирана карта и регистър на концесионната площ?

80. По кой закон ще се съставя посочените в т.2.5.1. специализирана карта и регистър на концесионната площ? 

81. Ако под специализирана карта и регистър на концесионната площ се разбира специализирана кадастрална карта и кадастрален регистър има ли концесионерът законово право да го извършва?

82. Как изобщо е оценен размера на концесионното възнаграждение след като 16 години от договора за концесия МОСВ все още не е разработило специализирана кадастрална карта на това кое се ползва от концесионера?

83. След като в точка 2.5.2 на проекта на решение на МС е посочено, че тепърва ще се задължи концесионера да изработи „подробен устройствен план на концесионната площ“ на какво основание са изградени всички съоръжение от 2001 година насам? Отбелязваме, че съгласно действащия ЗУТ е невъзможно строителство без наличието на ПУП и това е основание за обявяването му за незаконно.
84. След като в точка 2.5.2 на проекта на решение на МС е посочено, че тепърва ще се задължи концесионера да изработи схеми на преместваемите обекти, на какво законово основание до момента са поставяни те?
85. След като в точка 2.5.2 на проекта на решение на МС е посочено, че тепърва ще се задължи концесионера да изработва план-схеми на елементите на техническата инфраструктура, на какво основание са издавани до момента разрешителните за строителство? 

86. Какви санкции и неустойки са планирани по договора, моля да ги представите. Отбелязваме, че ако КД не бъде променен до 2.01.2018 в този случай той не може да бъде сключен по новия закон за концесиите който влиза в сила тогава? Ако не са разработени към 11 декември 2017, как се очаква да бъдат разработени за оставащите 9 работни дни качествено?

87. Защо МС не приема решение за променя КД, а само дава насока за неговата промяна? Как изобщо се очаква тази промяна да бъде изработена качествено след като остават само 9 работни дни за изработването и съгласуването и между концесионера и концедента? Как МС ще приеме конкретните изменения? Отбелязваме, че концедент по този договор е Министерски съвет на Република България, а не МОСВ.
Във връзка с предоставената ни информация от Вашия кабинет представляваща отговори на Юлен АД и Община Банско желаем да получим уточняващи отговори на следните въпроси:

88. Юлен АД твърди, че е направил инвестиции които надвишават 4 пъти заложените в концесионния договор. След като става дума за строителство, Директива 2014/23/ЕС за възлагане на договори за концесия определя подобно увеличение като съществено съгласно нейния чл.43. Как България ще спре наказателна процедура за нейното нарушаване?

89. Юлен АД твърди,че е направил инвестиции, които надвишават 4 пъти заложените в концесионния договор. Как МОСВ е завело в счетоводните си книги тези активи, като отчитаме че собствеността на подобрения и приращения, които са изградени от концесионера в изпълнение на концесионния договор върху концесионната площ са публична държавна собственост от датата на въвеждането им в експлоатация? Ако не ги е завело МОСВ кой друг представител на държавата е завел тези инвестиции като собственост на държавата?
90. В четвъртия си отговор Юлен АД, твърди, че няма незаконни строежи в НП Пирин.Както вече посочихме в т.7 и представихме копие на част от Резолюция на Окръжна прокуратура Благоевград от 19.07.2017 г. ( номер 5638/2016) от което е видно, че на Юлен АД са издадени АУН и заповед за премахване на Детски ски влек Чалин Валог. Докога МС и МОСВ ще продължат да кредитират твърденията на концесионера, а не фактите?

[image: image15]
91. В своя отговор на седми въпрос концесионерът твърди, че предлага без заплащане ползването на 15 микробуса за закупилите карти, за да намали опашките пред кабината. Това е увеличаване на капацитета с 225 човека на час. Не става ясно защото тогава не увеличи капацитета на кабинката с 800 човека на час, след като това е увеличение с 40% и след като твърди, че има такава възможност в отговора на осми въпрос?

92. Действащия ТУП на ски-зона с център град Банско е възложен от Община Банско. Техническите проекти на всички съоръжения са възложени от община Банско и Юлен АД. И виждаме, че те не са се справили с планирането и това планиране създава опашки пред кабината. Впрочем точно това обяснявахме преди 16 години. По какъв начин МС ще гарантира, че възлагайки новото планиране отново на община Банско и Юлен АД то ще бъде по-добро? 
93. Концесионерът твърди в отговора си на осми въпрос, че нова кабинкова линия трябва да води на различно място от сегашното, в дванайсети въпрос, че дължината и ще е 6000 метра, а в петнадесети – че ще е до Шилигарника дали означава, че Юлен АД предполагат, че промяната на КД ще им позволи да построят нова кабинка. Дали предложеният КД действително създава такава възможност? 
94. Ако изменението на КД означава, че се създават условия и се определят границите на инвестиционно предложение за строителство на кабинков лифт над 1 км. между Банско и м. Шилигарника с дължина 6000 метра и широчина на просеката 14 метра и с размер на горите които ще бъдат засегнати от 6,3 ха, (както е посочено в отговорите на 8,12 и 15 въпроси)  защо този проект на решение на МС не е подложен на процедура по ОВОС както изисква глава шеста на Закона за опазване на околната среда? 

95. Концесионерът в своя десети отговор твърди, че :

[image: image17.png]> Benuku OCHOBHH OPOH3BOAHTENH Ha BBbIKEHH JIHHHUH:

Doppelmayr; Leitner; Poma; BMF wu3kaseat craHoBHile, 4e
€IHOBBIKEHA /IeceTMeCTHa KaGHHKOBA BhikeHa JHHHSA ¢ 0OHKOIHO

Ha ONAalIKH.




Може ли да се публикуват тази кореспонденция, за да си докаже ЮЛЕН АД твърдението?

96. Концесионерът в своя десети отговор твърди, че

cBOOOAHM MeCTa B OTHENHM KabMHU ce JONBIBAT OT CAMOCTOSTENHH

TypucTh. Taka ce NOBHILABA 3aNBIBAEMOCTTA Ha KaOHHUTE.




Може ли концесионерът да представи електронни данни за заетостта на кабинката по часове, което да докаже твърдението си? Декларираната от него данни за продадени карти и билети показват среднодневна заетост кабинката между 1 и 2 часа.

97. В своя 11 отговор Юлен АД твърдят, че ще засадят три пъти повече дървета (почти 10 000) отколкото биха били премахнати при строителството на втори кабинков лифт. Къде Юлен АД залесиха дърветата които трябваше да компенсират изсичането за писти и лифтове до сега, както беше обещано в доклада по ОВОС? Моля да се представят данни и документи за изпълнение на тази мярка планирана в доклада по ОВОС.

98. В своя 11 отговор Юлен АД твърдят, че ако се отрежат пъновете до плътно до терена и се оставят корените, няма да има никаква опасност от ерозиионни процеси. Защо тогава това не бе спазено при изграждането на пистите до сега и те са ежегодни огнища за ерозионни процеси?

99. В отговора си на 15 въпрос  концесионерът посочва, че трасето на втората кабинкова линия ще засегне само 6,3 ха гори и няма да засегне „Никакви особени и застрашени растителни и животински видове“, което означава че Юлен АД не само има проект за втора кабинкова линия, но е направил и оценка на биологичното разнообразие което би увредила тя. Може ли да представите този проект и проучванията към него?
100. В проекта за решение на МС е посочено, че ще се променя „основният метод за изчисляване на концесионното плащане и показателите, които го формират“, но не е посочено как ще се промени. Можете ли да представите промените в приложение 3 на концесионния договор, които променят една от основните му съставни части – колко ще плаща концесионера?

След публикуване на отговорите на тези въпроси публично, каквото бе едно от решенията на срещата организирана от Вас, Коалицията „За да остане природа в България“ ще представи и окончателното си становище по проекта на решение на Министерски съвет „За даване на съгласие за сключване на допълнително споразумение за изменение на договор за предоставяне на концесия върху защитена територия, изключителна държавна собственост, представляваща част от Национален парк "Пирин", община Банско, област Благоевград за изграждане и експлоатация на "Ски зона с център гр. Банско". 
В коалицията „За да остане природа в България” членуват Асоциация на парковете в България, Българската асоциация за алтернативен туризъм, Българското дружество за защита на птиците, Българското дружество по фитоценология – 2001, Българска федерация по катерене и алпинизъм, Българска федерация по спелеология, Българската фондация “Биоразнообразие”, Екологично сдружение „За Земята”, Информационния и учебен център по екология, Народно читалище „Бъдеще Сега”, Сдружение “Агролинк”, Сдружение „Байкария”, Сдружение „Белият бряг”, Сдружение за дива природа – БАЛКАНИ, Сдружение „Природа назаем”, СНЦ “Зелени Балкани”, Сдружение „Природен Фонд”, клуб UNECO към Студентски съвет на СУ „Св. Кл. Охридски”, Софийско гражданско сдружение „Щастливеца”, гражданска група „Да спасим Иракли”, „Граждани за Рила” и WWF Дунавско–Карпатска програма България. Коалицията е подкрепена от още над 50 организации, групи и инициативи. http://forthenature.org
� http://obs.bansko.bg/phocadownload/naredbi/2017/naredba-opredelqne-administrirane-mestni-taksi-i-ceni-na-uslugi-28-12-2016.pdf

Or cayxutern Ha POHCK-Bnaroesrpax ca cwscraBern AVAH Ne bBr-
4/21.03.17r. u AVYAH Ne Bn-5/21.03.17r. Ot 3am. navanauk Ha JHCK ca

101/06.06.2017r. cpewy ,,JOnen*“AJl 3a u3pbpiieHd HapymieHus Ha 41237 an.l 1.1 1

1.4 or 3YT. Haka3aTenHuTe NOCTaHOBJECHHUS Ca BPBYEHH HA JIPY)KECTBOTO Ha
14.08.2017r.

